पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। अजमेर रोड स्थित दो सौ फीट बाईपास पर रविवार को एक व्यक्ति को पिस्टल दिखा धमकाकर कार से भागने वाले युवक को विश्वकर्मा पुलिस ने नाकाबंदी में धर लिया। पकड़े जाने पर आरोपी ने अवैध पिस्टल की बात छिपाने के लिए खुद को सीआरपीएफ में सब इंस्पेक्टर होना बताया। खुद को सही साबित करने के लिए फर्जी परिचय पत्र भी दिखाया। शक होने पर विश्वकर्मा थाना पुलिस ने गहन पूछताछ की। तब आरोपी के फर्जी सबइंस्पेक्टर होने का पता चला। उसे गिरफ्तार कर अवैध पिस्टल के बारे में जानकारी की जा रही है।
अतिरिक्त पुलिस कमिश्नर गिर्राज लाल ने बताया कि गिरफ्तार आरोपी जीवन कालिया (35) गाजियाबाद, उत्तरप्रदेश का रहने वाला है। वह बैचलर ऑफ फाइन आट्र्स से ग्रेजुएट है तथा कोचिंग संस्थानों में डिजाइनिंग, पेंटिंग एवं एनिमेशन की क्लास लेता है। घटना के अनुसार रविवार सुबह वह अपने अजमेर स्थित ससुराल से घर लौट रहा था। उसके साथ कार में पत्नी, बच्चा व साले का बेटा मौजूद थे। सुबह करीब 10:15 बजे वह दो सौ फीट बाईपास पर पहुंचे।
तभी जीवन की तेज रफ्तार कार से सांगरिया, बगरु निवासी रामसहाय शर्मा की बाइक टक्कर होने से बच गई। रामसहाय के एतराज जताने पर कार सवार जीवन ने उसे पिस्टल निकालकर धमकाया। बाद में, वह कार को वहां से भगाकर ले गया। पीडि़त रामसहाय ने तत्काल श्याम नगर थाने में सूचना देकर केस दर्ज करवाया। उसने कार के नंबर भी पुलिस को बताए। इस पर पुलिस ने नाकाबंदी करवाई।
14 नंबर पुलिया पर पकड़ा गया तो फर्जी परिचय पत्र बताया:
विश्वकर्मा थानाप्रभारी चैनसिंह महेचा ने बताया कि उनके थाने की पीसीआर पर तैनात जाब्ते ने 14 नंबर पुलिया के पास, दिल्ली बाईपास रोड पर कार को रुकवाया। एएसआई हवा सिंह ने कार सवार जीवन कांकरिया से पूछताछ कर तलाशी ली। उसके पास 9 एमएम की पिस्टल मिली। पूछने पर उसने खुद को सीआरपीएफ में उपनिरीक्षक होना बताया। परिचय पत्र भी बताया। लेकिन उसके पास पिस्टल का लाइसेंस नहीं था। बातचीत में शक होने पर पुलिस उसे विश्वकर्मा थाने ले आई। तब उसने परिचय पत्र फर्जी होने की बात स्वीकार की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn